[επι]γενη[ς μητροδωρου] [κ]υδαθηναιευς. προκλειδης εκ κεραμεων ειπεν [επ]ειδη επιγενης αρχων αιρεθεις [υ]πο μεσογεων τας θυσιας εθυσε το[ι]ς τε θεοις και τοις ηρωσι καλως και κατα τα πατρια και της πονπης επεμεληθη τωι ηρακλει καλως και φιλοτιμως [ς] και τα κρεα απαντα εισεπραξε δεδοχθαι μεσογειοις επαινεσαι αυτον και στεφανωσαι χρυσωι στεφανωι απο πεντακοσιων [δ]ραχμων και ανειπετω ο κηρυξ εν τει εορτει του ηρακλεους εν τωι [η]ρακλεωι οτι μεσογεοι στεφανου[σ]ι επιγενην μητροδωρου κυδαθηναεα δικαιοσυνης ενεκα. επαινεσαι δε και τον ιερεα του ηρακλεους και τον του διομου και τους μνημονας και τον πυρφορον και τον κοραγωγον και τον κηρυκα τον πατριον και στεφανωσαι εκαστον αυτων θαλλου στεφανωι οτι [κ]αλως και φιλοτιμως συνεπεμεληθησαν της πομπης τωι ηρακλει και της θυσιας. αναγραψαι δε τοδε το ψηφισμα εν στηληι λιθινηι και στησαι εν τωι ιερωι εις δε την αναγραφην της στηλης δοτω ο αρχων αδειμαντος 0 δραχμας εκ της κοινης προσοδου των του θεου χρηματων και εις θυσιαν 0 δραχμας.
Att. — non-stoich. — med. s. III a.
 med. s. III a.